Ursula von der Leyen a propus, joi, impunerea taxelor vamale pentru importurile cerealelor din Rusia, care, în prezent, sunt scutite, ceea ce îi nemulțumește pe fermierii din UE.
Președinta Comisiei Europene a transmis că taxele vamale vor viza cerealele, oleaginoasele și produsele derivate din Rusia și Belarus, ceea ce va împiedica destabilizarea pietei europene pentru aceste produse, conform știrileprotv.
Măsura se va asigura că exporturile ilegale de cereale ucrainene furate de Rusia nu vor intra în piața din Uniunea Europeană.
Propunerea vine în contextul în care fermierii din mai multe state din Uniunea Europeană sunt nemulțumiți de inegalitatea produsă să cerealele ucrainene care sunt prea ieftine și cu care nu pot concura. Dar, pentru ca propunerea să intre în vigoare va trebui ratificată de majoritatea statelor membre, adică de cel puțin 15 țări.
În prezent, produsele agricole din Rusia sunt scutite de taxele vamale în UE pentru că, de la începerea războiului în Ucraina în 2022, europenii nu au vrut să vizeze sectorul agricol de sancțiuni pentru că exista temera că vor destabiliza comerțul cu cereale din toată lumea, având în vedere că țări din Asia și Africa sunt dependente de produsele agricole din Rusia. Pentru că sectorul agricol nu a fost vizat de sancțiuni, Kievul a fost nemulțumit.
Cehia, Polonia și statele baltice cer interzicerea completă a importurilor de cereale din Rusia și Belarus, În februarie, Letonia a interzis importul de produse alimentare din Rusia și Belarus.